KARAMAZOV-IV-WEB	Escota: enes sòmnis, sustot enes mausòns, digam que per tòrt d'ua indigestion o per quinsevolh auta causa, un òme ve a viatges scènes tant artistiques, ua realitat tan complèxa e vertadèra, taus eveniments, o autanplan un mon sancer d'eveniments que formen ua trama tan rica en detalhs susprenents, dès es manifgestacions mès nautes enquiath darrèr boton dera camisa, que te juri que ne eth madeish Lev Tolstoi poirie endonviar-les; e, per cèrt, es que tien de quan en quan aguesti sòmnis non son escrivans, senon persones çò de mès normaus, foncionaris, periodistes, popes…